Άλβιν Έιλι

Ο Άλβιν Έιλι Τζρ. (αγγλικά: Alvin Ailey Jr., 5 Ιανουαρίου 1931 - 1 Δεκεμβρίου 1989) ήταν Αμερικανός χορευτής, σκηνοθέτης, χορογράφος και ακτιβιστής ο οποίος υπήρξε ιδρυτής του Alvin Ailey American Dance Theater ή AAADT. Ίδρυσε το AAADT και το συνδεόμενο προς αυτό Alvin Ailey American Dance Center, μετέπειτα γνωστό ως Ailey School, ως ορμητήρια ανάδειξης Μαύρων καλλιτεχνών και έκφρασης της οικουμενικότητας της αφροαμερικανικής εμπειρίας μέσω του χορού.

Το έργο του Έιλι υπήρξε συνδυασμός θεάτρου, μοντέρνου χορού, μπαλέτου, καθώς και τζαζ μουσικής με τη μαύρη καθομιλούμενη γλώσσα, οδηγώντας στη δημιουργία γεμάτων ελπίδα χορογραφιών οι οποίες συνεχίζουν την περαιτέρω διάδοση σε παγκόσμια επίπεδο της μαύρης καθημερινής ζωής στην Αμερική. Το χορογραφικό αριστούργημα του Έιλι υπό τον τίτλο Revelations θεωρείται ως εκ των δημοφιλέστερων και πλέον εκτελούμενων ανά τον κόσμο μπαλέτων.   

Στις 15 Ιουλίου 2008, το Κογκρέσο των Ηνωμένων Πολιτειών υιοθέτησε ψήφισμα σύμφωνα με το οποίο το AAADT χαρακτηρίζεται ως «ζωτικής σημασίας αμερικανικός πολιτισμικός πρεσβευτής σε παγκόσμιο επίπεδο».   Κατά τη διάρκεια του ίδιου έτους, ως ένδειξη αναγνώρισης προς την συμπλήρωση της 5ής επετείου από την ίδρυση του AAADT, ο τότε δήμαρχος της πόλης, Μάικλ Μπλούμπεργκ, ανακήρυξε την ημερομηνία της 4ης Δεκεμβρίου ως «Ημέρα Άλβιν Έιλι» για τη Νέα Υόρκη, ενώ ο τότε κυβερνήτης της πολιτείας, Ντέιβιντ Πάτερσον, τίμησε τον οργανισμό εκ μέρους της Πολιτείας της Νέας Υόρκης. 

 Παραπομπές 

Κατηγορία:Αμερικανοί χορευτές
Κατηγορία:ΛΟΑΤ πρόσωπα από τις ΗΠΑ